
8 Ιουλίου 2011 


ΔΙ ΑΚΗΡΥΞΕ ΙΣ 

(ΐ) 

ΠΟΛΕΜΙΚΟ ΝΑΥΤΙΚΟ 
ΚΕΝΤΡΟ ΕΦΟΔΙΑΣΜΟΥ ΝΑΥΤΙΚΟΥ 
ΔΙΕΥΘΥΝΣΗ ΠΡΟΜΗΘΕΙΩΝ 

Αριθμ. 608.3/11 

1. Το Πολεμικό Ναυτικό διενεργεί Ανοικτό Πλειοδοτικό 
Διαγωνισμό με σφραγισμένες προσφορές, στα Γραφεία 
της Ανωτάτης Επιτροπής Προμηθειών, για την Ανάδειξη 
Εργολάβου για την Εκποίηση «ως εοΓαρ» των πρώην 
Ν/ΘΗ ΑΚΤΙΟΝ και ΠΑΚ ΜΕΛΙΣΣΑ με συνολική τιμή εκκί¬ 
νησης το ποσό των 87.250,00€. 

2. Το προς δημοπράτηση έργο αφορά την Εκποίηση «ως 
30Γ3ρ» των πρώην Ν/ΘΗ ΑΚΤΙΟΝ και ΠΑΚ ΜΕΛΙΣΣΑ. 

3. Γλώσσα Ελληνική. 

4. Ημερομηνία λήξης υποβολής των προσφορών την 7η 
Σεπτεμβρίου 2011 ημέρα Τετάρτη με ώρα λήξης αυτής 
την 13:00, της αυτής ημερομηνίας, στα γραφεία της 
Ανωτάτης Επιτροπής Προμηθειών (ΑΕΠ), Παπαρρηγο- 
πούλου 2, Πλατεία Κλαυθμώνος. 

5. Ημερομηνία αποσφράγισης προσφορών την 8η Σε¬ 
πτεμβρίου 2011 ημέρα Πέμπτη και ώρα 09.00 της αυτής 
ημερομηνίας. 

6. Ημερομηνία δημοσίευσης της Διακήρυξης στον Ελ¬ 
ληνικό Τύπο στο χρονικό διάστημα 5-7-2011, 6-7-2011 
και 7-7-2011. 

7. Πληροφορίες και τεύχος διακήρυξης θα παρέχονται 
όλες τις εργάσιμες ημέρες και ώρες από τα γραφεία 
της Ανωτάτης Επιτροπής Προμηθειών (ΑΕΠ), Παπαρρη- 
γοπούλου 2, Πλατεία Κλαυθμώνος τηλ. 210-3368630. 

Με εντολή Διοικητή 

Ο Διευθυντής Προμηθειών 
Γ. ΤΣΙΑΚΙΡΗΣ 
-♦- 

( 2 ) 

ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ 
ΕΡΕΥΝΑΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Αριθμ. Διακ. 41376/2011 

Ο Ειδικός Λογαριασμός ΚονδυλίωνΈρευνας του Αρι- 
στοτελείου Πανεπιστημίου Θεσσαλονίκης, διενεργεί 
ανοικτό δημόσιο διαγωνισμό για την προμήθεια: 


1. «ΜΗΧΑΝΙΚΑ ΕΛΕΓΧΟΜΕΝΗ ΒΑΣΗ, ΘΕΣΗΣ-ΣΤΗΡΙΞΗΣ, 
ΓΙΑ ΤΗ ΜΕΛΕΤΗ ΟΡΓΑΝΙΚΩΝ ΗΛΕΚΤΡΟΝΙΚΩΝ ΔΙΑΤΑ¬ 
ΞΕΩΝ (ΔΙΑΣΤΑΣΕΩΝ ΕΩΣ ΚΑΙ ΙδΟπιπι χ ΙδΟπιπι) ΜΕΤΑ 
ΤΩΝ ΠΕΡΙΦΕΡΕΙΑΚΩΝ ΕΞΑΡΤΗΜΑΤΩΝ ΠΡΟΣΕΓΓΙΣΗΣ. 
ΣΥΝΟΔΕΙΑ ΠΗΓΗΣ-ΜΕΤΡΗΣΗΣ ΜΕΣΗΣ ΙΣΧΥΟΣ ΚΑΙ ΔΥΟ 
ΠΡΟΕΝΙΣΧΥΤΩΝ ΠΗΓΩΝ». 

2. «ΣΥΣΤΗΜΑ ΥΨΗΛΗΣ ΕΥΑΙΣΘΗΣΙΑΣ ΜΕΤΡΗΣΗΣ ΔΙΑ¬ 
ΠΕΡΑΤΟΤΗΤΑΣ ΥΔΡΑΤΜΩΝ». 

Η προϋπολογιζόμενη δαπάνη του παρόντος διαγω¬ 
νισμού για την Ομάδα Α (μηχανικά ελεγχόμενη βάση) 
ανέρχεται στο ποσό των ευρώ 27.000,00 συμπεριλαμ¬ 
βανομένου του αναλογούντος ΦΠΑ 23% (21.951,21951 
Ευρώ πλέον ΦΠΑ) για τη δε Ομάδα Β' (σύστημα μέτρη¬ 
σης διαπερατότητας υδρατμών) στο ποσό των Ευρώ 
85.000,00 συμπεριλαμβανομένου του αναλογούντος 
ΦΠΑ 23% (69.105,69106 ευρώ πλέον ΦΠΑ). 

Η συνολική προϋπολογιζόμενη δαπάνη ανέρχεται στο 
ποσό των 112.000€ συμπεριλαμβανομένου ΦΠΑ, η ημε¬ 
ρομηνία λήξης υποβολής των αιτήσεων είναι η 26/8/2011 
και ώρα 14:00. 

Η ημερομηνία διεξαγωγής του διαγωνισμού είναι η 
29/8/2011 και ώρα 12:00. 

Επιτρέπεται η μερική προσφορά. Ειδικοί περιορισμοί 
συμμετοχής δεν υπάρχουν. 

Οι ενδιαφερόμενοι υποχρεούνται να καταθέσουν 
εγγυητική επιστολή συμμετοχής στο διαγωνισμό για 
ποσό που αντιστοιχεί σε ποσοστό 5% επί της συνο¬ 
λικής προϋπολογισθείσας δαπάνης ή του προϋπολο¬ 
γισμού της επιμέρους Ομάδας αν υποβάλλεται μερική 
προσφορά, συμπεριλαμβανομένου του αναλογούντος 
Φ.Π.Α. Υπάρχει παράρτημα τεχνικών προδιαγραφών και 
παρέχεται δωρεάν όλες τις εργάσιμες ημέρες από το 
Γραφείο του Λογοθετίδη, 2ος όροφος Τμήμα Φυσικής 
ΣΘΕ (Υπεύθυνος: Δρ Λασκαράκης Αργύριος) μέχρι και 
την προηγούμενη μέρα διενέργειας του διαγωνισμού. 

Σαν τόπος παράδοσης των ειδών ορίζεται το Τμήμα 
Φυσικής ΣΘΕ. 

Ο προμηθευτής αναλαμβάνει την εγκατάσταση των 
υπό προμήθεια ειδών στο Τμήμα Φυσικής ΣΘΕ κατόπιν 
υπόδειξης της Αναθέτουσας Αρχής. Η παράδοση θα 
γίνει εντός 2 (ομάδα Α) και 4 μηνών (ομάδα Β) αντίστοι¬ 
χα, από την υπογραφή της σχετικής σύμβασης. Οι προ¬ 
σφορές θα ισχύουν για 4 τουλάχιστον μήνες μετά την 
ημερομηνία διεξαγωγής του διαγωνισμού. Δε γίνονται 
δεκτές εναλλακτικές προσφορές. Η συγχρηματοδότηση 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


του έργου γίνεται από το Ευρωπαϊκό Ταμείο Περιφε¬ 
ρειακής Ανάπτυξης και Εθνικούς πόρους (στο πλαίσιο 
της Δράσης «Συνεργασία»). Η πληρωμή της αμοιβής του 
προμηθευτή θα γίνεται σύμφωνα με τις χρηματορροές 
από το φορέα χρηματοδότησης και το ταμειακό υπόλοι¬ 
πο του έργου. Η εξόφληση του τιμήματος στο μειοδότη 
θα γίνει σε τρεις δόσεις: 

1. 25% του τιμήματος μετά την υπογραφή της σχετι¬ 
κής σύμβασης με την κατάθεση ισόποσης εγγυητικής 
επιστολής προκαταβολής αορίστου διάρκειας. 

2. 50% κατά την παράδοση των ειδών και 

3. 25% μετά την εγκατάσταση και την εκπαίδευση 
των χειριστών 

και εφόσον έχει προηγηθεί η καταβολή της χρηματο¬ 
δότησης από τους φορείς χρηματοδότησης προς τον 
ΕΛΚΕ του ΑΠΘ. 

Περισσότερα στοιχεία και πληροφορίες για τη δι¬ 
ακήρυξη δίδονται στο Γραφείο του Λογοθετίδη, 2ος 
όροφος, Τμήμα Φυσικής ΣΘΕ (Υπεύθυνος: Δρ Λασκα- 
ράκης Αργύριος). 

Θεσσαλονίκη, 27 Ιουνίου 2011 
Η Πρόεδρος της Επιτροπής Ερευνών 
ΣΟΦΙΑ ΚΟΥΙΔΟΥ - ΑΝΔΡΕΟΥ 

-♦- 

(3) 

ΠΟΛΕΜΙΚΟ ΝΑΥΤΙΚΟ 
ΚΕΝΤΡΟ ΕΦΟΔΙΑΣΜΟΥ ΝΑΥΤΙΚΟΥ 
ΔΙΕΥΘΥΝΣΗ ΠΡΟΜΗΘΕΙΩΝ 

Αριθμ. 20Ν/09 

1. Το Πολεμικό Ναυτικό διενεργεί ανοικτό μειοδοτικό 
διαγωνισμό με σφραγισμένες προσφορές, στα Γραφεία 
της Ανωτάτης Επιτροπής Προμηθειών, για την Ανάδειξη 
Εργολάβου Εργασιών Επισκευής ηλεκτρικών κινητήρων 
Π. Πλοίων και Ν. Υπηρεσιών στο ΝΣ, διάρκειας ενός 
(1) έτους με δικαίωμα της, Υπηρεσίας για εξάσκηση 
ετήσιας παράτασης, εκτιμώμενου προϋπολογισμού 
150.000,00 ευρώ ανά έτος και συνολικού προϋπολογι¬ 
σμού 300.000,00 ευρώ, όποιο από τα δύο (2) γεγονότα 
επέλθει πρώτο (ποσό ή χρόνος), συμπεριλαμβανομένων 
κρατήσεων χωρίς ΦΠΑ και με κριτήριο κατακύρωσης 
τη χαμηλότερη τιμή. 

2. Ο προϋπολογισμός της Υπηρεσίας ανέρχεται συ¬ 
νολικά σε 300.000,00 ευρώ συμπεριλαμβανομένων κρα¬ 
τήσεων χωρίς ΦΠΑ. 

3. Το προς δημοπράτηση έργο αφορά τις εργασίες 
Επισκευής ηλεκτρικών κινητήρων Π. Πλοίων και Ν. Υπη¬ 
ρεσιών στο ΝΣ. 

4. Γλώσσα Ελληνική. 

5. Ημερομηνία λήξης υποβολής των προσφορών την 
6η Σεπτεμβρίου 2011 ημέρα Τρίτη με ώρα λήξης αυτής 
την 13:00, της αυτής ημερομηνίας, στα γραφεία της 
Ανωτάτης Επιτροπής/Προμηθειών (ΑΕΠ), Παπαρρηγο- 
πούλου 2, Πλατεία Κλαυθμώνος. 

6. Ημερομηνία αποσφράγισης προσφορών την 7η Σε¬ 
πτεμβρίου 2011 ημέρα Τετάρτη και ώρα 11:00 της αυτής 
ημερομηνίας. 

7. Ημερομηνία δημοσίευσης της Διακήρυξης στον Ελ¬ 
ληνικό Τύπο στο χρονικό διάστημα 8-7-2011, 11-7-2011 
και 12-7-2011. 

8. Πληροφορίες και τεύχος διακήρυξης θα παρέχονται 
όλες τις εργάσιμες ημέρες και ώρες από τα γραφεία 


της Ανωτάτης Επιτροπής Προμηθειών (ΑΕΠ), Παπαρρη- 
γοπούλου 2, Πλατεία Κλαυθμώνος τηλ. 210-3368630. 

Με εντολή Διοικητή 

Ο Διευθυντής Προμηθειών 
Γ. ΤΣΙΑΚΙΡΗΣ 
-♦- 

(4) 

ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ 
ΓΕΝΙΚΗ ΔΙΕΥΘΥΝΣΗ ΑΝΑΠΤΥΞΙΑΚΟΥ 
ΠΡΟΓΡΑΜΜΑΤΙΣΜΟΥ ΠΕΡΙΒΑΛΛΟΝΤΟΣ 
ΚΑΙ ΥΠΟΔΟΜΩΝ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 
ΠΕΡΙΦΕΡΕΙΑΚΗΣ ΕΝΟΤΗΤΑΣ ΧΙΟΥ 

Αριθμ. οικ. 3450 

1. Η Περιφερειακή Ενότητα Χίου Περιφέρειας Βορεί¬ 
ου Αιγαίου - Διεύθυνση Τεχνικών Έργων, προκηρύσ¬ 
σει ανοιχτό διαγωνισμό, σύμφωνα με τις διατάξεις του 
Ν.3669/08, για την ανάθεση του έργου: «ΚΑΘΑΡΙΣΜΟΣ 
ΡΕΜΜΑΤΩΝ», με προϋπολογισμό 170.000,00 ευρώ συ- 
μπερ/νου του ΦΠΑ. 

Το έργο συντίθεται από τις κατηγορίες εργασιών 
υδραυλικών. 

2. Οι ενδιαφερόμενοι μπορούν να παραλάβουν τα 
συμβατικά τεύχη του διαγωνισμού (Διακήρυξη, Συγγρα¬ 
φή Υποχρεώσεων κλπ.) από την έδρα της υπηρεσίας 
Πολυτεχνείου 1 (1ος όροφος) Χίος, μέχρι την Πέμπτη 
21/7/2011. Η διακήρυξη του έργου έχει συνταχθεί κατά 
το εγκεκριμένο από τον Υπουργό ΠΕ.ΧΩ.ΔΕ. υπόδειγμα 
τύπου Β. 

Πληροφορίες στο τηλέφωνο και ΡΑΧ επικοινωνίας 
2271-044215, αρμόδιος υπάλληλος για επικοινωνία Κλαί- 
ρη Κωστάλα - Ανδριώτης Αλέξανδρος. 

3. Ο διαγωνισμός θα διεξαχθεί στις 26/07/2011, ημέρα 
Τρίτη και ώρα 10:00 π.μ. και το σύστημα υποβολής προ¬ 
σφορών είναι με ενιαίο ποσοστό έκπτωσης του άρθρου 
5 του Ν.3669/08. 

4. Στο διαγωνισμό γίνονται δεκτοί: 

Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του 
Υ.ΠΕ.ΧΩ.Δ.Ε., εφόσον ανήκουν στην Α2, Πρώτη και Δεύ¬ 
τερη τάξη για έργα κατηγορίας Υδραυλικών και για ερ¬ 
γοληπτικές επιχειρήσεις με έδρα ή δεύτερο δηλούμενο 
νομό το Νομό Χίου και στην Α2 και Πρώτη τάξη για ερ¬ 
γοληπτικές επιχειρήσεις με έδρα την υπόλοιπη χώρα. 

Αναβάθμιση ορίου πτυχίων Α1 λόγω Κοινοπραξίας δεν 
γίνεται αποδεκτή. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.Ε.Π. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

δ. Κοινοπραξίες Εργ. Επ. των παραπάνω περιπτώσεων 
α, β και γ σε οποιονδήποτε συνδυασμό μεταξύ τους, 
υπό τους όρους του άρθρου 16 παρ. 7 του Ν. 3669/08 
(ΚΔΕ) (Κοινοπραξία στην ίδια κατηγορία) και υπό τον 
όρο ότι κάθε Εργοληπτική Επιχείρηση θα συμμετέχει 
στο κοινοπρακτικό σχήμα με ποσοστό όχι μικρότερο 
του 25% της καλούμενης κατηγορίας. 

ε. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/08 (ΚΔΕ). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζεται 
στον προϋπολογισμό της μεγαλύτερης κατηγορίας. 

ζ. Κάθε εργοληπτική επιχείρηση συμμετέχει είτε 
μεμονωμένα είτε ως μέλος ενός κοινοπρακτικού σχή¬ 
ματος. Γίνονται επίσης δεκτές και μεμονωμένες εργο¬ 
ληπτικές επιχειρήσεις ή κοινοπραξίες εργοληπτικών 
επιχειρήσεων κατ' εφαρμογή της παρ. 9 του άρθρου 
16 του ν. 3669/08 («κύρια κατηγορία»). Κατά τα λοιπά 
εφαρμόζονται οι ισχύουσες διατάξεις για τη συμμετοχή 
εργοληπτικών επιχειρήσεων σε διαγωνισμούς για την 
κατασκευή Δημοσίων'Εργων. 

5. Για τη συμμετοχή στο διαγωνισμό απαιτείται η 
κατάθεση εγγυητικής επιστολής ύψους 2.921,02 ΕΥΡΩ 
και ισχύ τουλάχιστον εννέα (9) μηνών και τριάντα (30) 
ημερών, μετά την ημέρα διεξαγωγής του διαγωνισμού. Ο 
χρόνος ισχύος των προσφορών είναι εννέα (9) μήνες. 

6. Το έργο χρηματοδοτείται από Πιστώσεις του Προ¬ 
γράμματος Δημοσίων Επενδύσεων - ΚΑΠ και ΣΥΝΕΙ¬ 
ΣΦΟΡΕΣ 2011 και υπόκειται στις κρατήσεις που προ- 
βλέπονται για τα έργα αυτά, περιλαμβανομένης και της 
κράτησης 6%ο του άρθρου 27 παρ. 34-37 του Ν. 2166/93 
(Φ.Ε.Κ. 137 Α724-8-93). 

7. Το αποτέλεσμα της δημοπρασίας θα εγκριθεί από 
την Προϊσταμένη Αρχή του Έργου. 

Χίος, 6 Ιουλίου 2011 

Η Αναπληρώτρια Προϊσταμένη Διεύθυνσης 
ΑΡΓΥΡΩ ΤΣΙΚΟΛΗ 

-♦- 

(5) 

ΔΗΜΟΣ ΝΑΟΥΣΑΣ 


Αριθμ. 19079 

1. Ο Δήμος Ηρωικής Πόλης Νάουσας, σύμφωνα με τις 
διατάξεις του Π.Δ. 28/80 και του Δημοτικού και Κοινο¬ 
τικού Κώδικα (Ν. 3463/06), όπως αυτός τροποποιήθηκε 
από τον Ν. 3852/2010 διακηρύσσει ανοιχτό διαγωνισμό 
με σφραγισμένες προσφορές για την ανάθεση εργασιών 
«Παροχή Υπηρεσιών για την Μεταφορά των Απορριμ¬ 
μάτων», με κριτήριο κατακύρωσης την μειοδοτική με 
προσφορά ποσοστού έκπτωσης από τον μειοδότη σε 
ακέραιες μονάδες επί τις εκατό άνευ ορίου, επί του 
ενδεικτικού προϋπολογισμού της μελέτης συμπεριλαμ¬ 
βανομένου του ΦΠΑ, σύμφωνα με τις τεχνικές προδια¬ 
γραφές της υπηρεσίας (αρ. μελέτης 36/2011), δαπάνης 
99.630,00 € συμπεριλαμβανομένου του ΦΠΑ, σε βάρος 


του Κ.Α. 02.20.6117.001 προϋπολογισμού οικονομικού 
έτους 2011 και την 63/2011 Απόφαση της Οικονομικής 
Επιτροπής έγκρισης των όρων διακήρυξης. Η εγγύηση 
συμμετοχής ορίζεται στο ποσό ίσο προς 2% του προ¬ 
ϋπολογισμού μελέτης χωρίς Φ.Π.Α. (1.620,00 €) και ισχύ 
τουλάχιστον 120 ημερών, μετά την ημέρα διεξαγωγής 
του διαγωνισμού. 

2. Οι ενδιαφερόμενοι μπορούν να παραλάβουν μέχρι 
τις 20/07/2011, τα συμβατικά τεύχη του διαγωνισμού 
(Διακήρυξη, Συγγραφή Υποχρεώσεων κ.λπ.), από την 
Διεύθυνση Περιβάλλοντος του Δήμου Νάουσας, οδός 
Δημαρχίας 30, Σκόδρα Ευμορφία τηλ 23323 50344-345- 
300 έναντι του ποσού των 10,00 €. 

3. Ο διαγωνισμός θα διεξαχθεί στις 26/07/2011, ημέρα 
Τρίτη και ώρα 10:00 π.μ. (ώρα λήξης παραλαβής των 
προσφορών), ενώπιον της αρμόδιας για το διαγωνισμό 
επιτροπής, (σύμφωνα με άρθρο 18 του Π.Δ. 28/80). Αν 
για οποιονδήποτε λόγο δεν διεξαχθεί η δημοπρασία την 
προαναφερθείσα ημερομηνία, θα διενεργηθεί σε νέα 
ημερομηνία, που θα καθορίσει η Προϊσταμένη Αρχή. 

4. Στο διαγωνισμό γίνονται δεκτοί διαγωνιζόμενοι, 
μεμονωμένοι ή σε σύμπραξη, σύμφωνα με το άρθρο 
3 της αναλυτικής διακήρυξης στον υπόψη διαγωνισμό 
δικαίωμα συμμετοχής έχουν επιχειρήσεις παροχής των 
ζητούμενων υπηρεσιών (φυσικά ή νομικά πρόσωπα). Οι 
ανωτέρω επιχειρήσεις είτε αυτοτελώς είτε σε σύμπρα¬ 
ξη θα πρέπει να διαθέτουν την απαιτούμενη εμπειρία, 
την τεχνογνωσία και την ικανότητα προκειμένου να 
ανταπεξέλθουν στις υποχρεώσεις που απορρέουν από 
την μελέτη. Οι διαγωνιζόμενοι θα πρέπει να προσκο¬ 
μίσουν επί ποινή αποκλεισμού στην επιτροπή διαγωνι¬ 
σμού του Δήμου Νάουσας, κάθε επίσημο παραστατικό 
που θα αποδεικνύει την εμπειρία τους σε ανάλογες 
εργασίες, ήτοι μεταφόρτωση, μεταφορά και απόρριψη 
απορριμμάτων διαθέτοντας το κατάλληλο προς τούτο 
προσωπικό και τα απαραίτητα τόσο σε αριθμό όσο και 
σε προδιαγραφές αδειοδοτημένα μέσα (μηχανήματα) 
για την εκτέλεση των οριζομένων στην παρούσα δια¬ 
κήρυξη εργασιών. 

Οι συμπράξεις των επιχειρήσεων που θα λάβουν μέ¬ 
ρος στον διαγωνισμό δεν μπορούν να συμμετέχουν στο 
κοινοπρακτικό σχήμα με ποσοστό μικρότερο του 25% 
βάσει της δήλωσης σύστασης κοινοπραξίας. Μετά την 
υπογραφή της σύμβασης υποχρεούνται να προβούν σε 
σύσταση κοινοπραξίας με νομική μορφή προκειμένου να 
εξυπηρετήσουν το αντικείμενο της σύμβασης. Η νομική 
μορφή της εταιρείας, το περιεχόμενο του συστατικού 
έγγραφου και οι υποχρεώσεις που επιβάλλονται στον 
Ανάδοχο παρουσιάζονται αναλυτικά στα τεύχη του δι¬ 
αγωνισμού. 

Απαγορεύεται, επί ποινή αποκλεισμού, η συμμετοχή 
στο διαγωνισμό μιας επιχείρησης σε περισσότερες από 
μία συμμετοχές (σχήματα διαγωνιζομένων). 

5. Η προσφορά συμπεριλαμβάνει και τα απαιτούμενα 
μηχανόσημα του ΤΣΜΕΔΕ τρία (3) των 0,44€ (υπολογι¬ 
ζόμενα με βάση τον προϋπολογισμό του έργου, χωρίς 
Φ.Π.Α.) ή πρωτότυπο ισόποσο γραμμάτιο είσπραξης 
αγοράς ενσήμων Τ.Σ.Μ.Ε.Δ.Ε. (επ’ ονόματι του διαγωνι- 
ζομένου). Η οποιαδήποτε υποδιαίρεση του μηχανόσημου 
καλύπτεται με ακέραιο μηχανόσημο. Γίνονται δεκτά τα 
μηχανόσημα και στην περίπτωση που περιλαμβάνονται 
στο φάκελο της οικονομικής προσφοράς. 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


6. Το αποτέλεσμα της δημοπρασίας θα εγκριθεί από 
την Οικονομική Επιτροπή Δήμου Νάουσας. 

Νάουσα, 4 Ιουλίου 2011 

Ο Δήμαρχος 

ΑΝΑΣΤΑΣΙΟΣ ΚΑΡΑΜΠΑΤΖΟΣ 

-♦- 

( 6 ) 

ΝΟΜΟΣ ΤΡΙΚΑΛΩΝ 
ΔΗΜΟΣ ΚΑΛΑΜΠΑΚΑΣ 

Αριθμ. 31599 

Ο Δήμος Καλαμπάκας διακηρύττει ότι την 26 του μη¬ 
νάς Ιουλίου του έτους 2011 ημέρα Τρίτη και ώρα 10:00 
π.μ. (λήξη παράδοσης των προσφορών) στο Δημαρχείο 
Καλαμπάκας, θα διεξαχθεί δημόσιος μειοδοτικός δι¬ 
αγωνισμός με το σύστημα προσφοράς με επιμέρους 
ποσοστών έκπτωσης πάνω σε συμπληρωμένο τιμολόγιο 
τιμών της υπηρεσίας, σύμφωνά με τις διατάξεις του 
Ν.3669/08 «Κύρωση της Κωδικοποίησης της νομοθε¬ 
σίας κατασκευής δημοσίων έργων», (ΚΔΕ) ,τις διατά¬ 
ξεις του Ν. 1642/86 για το ΦΠΑ (ΦΕΚ Α 25/86) και το 
άρθρο 27 του Ν.2166/93 για κράτηση 6%ο στο ΤΣΜΕΔΕ 
(ΦΕΚ Α137/24-8-93). για την κατασκευή του έργου: «ΚΑ¬ 
ΤΑΣΚΕΥΗ ΠΑΙΔΙΚΟΥ ΣΤΑΘΜΟΥ Δ.Δ. ΒΑΣΙΛΙΚΗΣ». 

Ο προϋπολογισμός των δημοπρατούμενων εργασιών 
του έργου, με βάση τη μελέτη με αριθμό θεώρησης 
301 /2009 που συντάχθηκε την ΤΥΔΚ νομού Τρικάλων, 
και Θεωρήθηκε από την Τ.Υ.Δ.Κ. Τρικάλων, ανέρχεται 
στο ποσό των 450.357,18 € χωρίς Φ.ΠΑ (553.939,34 ευρώ 
με Φ.Π.Α.). 

Το έργο χρηματοδοτείται από το Ε.Ε./ΕΠΙΧΕΙΡΗΣΙΑΚΟ 
ΠΡΟΓΡΑΜΜΑ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ-ΗΠΕΙ- 
ΡΟΥ. 

Συνολική προθεσμία εκτέλεσης του έργου ορίζεται 
σε 24 μήνες και αρχίζει από την ημέρα υπογραφής της 
σύμβασης. 

Στο διαγωνισμό δικαιούνται να συμμετάσχουν: 

Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του 
Υ.ΠΕ.ΧΩ.Δ.Ε., εφόσον ανήκουν στην 1η και άνω τάξη για 
έργα κατηγορίας ΟΙΚΟΔΟΜΙΚΑ και Α1 και άνω τάξη για 
έργα κατηγορίας ΗΛΕΚΤΡΟΜΗΧΑΝΟΛΟΓΙΚΑ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.Ε.Π. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

Κοινοπραξίες Εργ. Επ. των παραπάνω περιπτώσεων 
α, β και γ σε οποιονδήποτε συνδυασμό μεταξύ τους, 
υπό τους όρους του άρθρου 16 παρ. 7 του Ν. 3669/08 
(ΚΔΕ) (Κοινοπραξία στην ίδια κατηγορία) και υπό τον 
όρο ότι κάθε Εργοληπτική Επιχείρηση θα συμμετέχει 


στο κοινοπρακτικό σχήμα με ποσοστό όχι μικρότερο 
του 25% της καλούμενης κατηγορίας. 

Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/08 (ΚΔΕ). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζεται 
στον προϋπολογισμό της μεγαλύτερης κατηγορίας. 

Κοινοπραξίες εργοληπτικών επιχειρήσεων εγγεγραμ¬ 
μένων στην τάξη Α2 του Μ.Ε.Ε.Π. για έργα κατηγορίας 
ΟΙΚΟΔΟΜΙΚΑ, με τις προϋποθέσεις της παρ. 10 του 
άρθρου 16 του Ν. 3669/08 (ΚΔΕ) (αναβάθμιση ορίου λόγω 
κοινοπραξίας) καθώς και Α1 κατηγορίας ΗΛΕΚΤΡΟΜΗ- 
ΧΑΝΟΛΟΓΙΚΑ. 

Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Γίνονται επίσης δέκτες και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρήσεων 
κατ’ εφαρμογή της παρ. 9 του άρθρου 16 του ν. 3669/08 
(«κύρια κατηγορία»). Κατά τα λοιπά εφαρμόζονται οι 
ισχύουσες διατάξεις για τη συμμετοχή εργοληπτικών 
επιχειρήσεων σε διαγωνισμούς για την κατασκευή Δη¬ 
μοσίων Έργων. 

Για την συμμετοχή στο διαγωνισμό απαιτείται εγγυ¬ 
ητική Επιστολή συμμετοχής στη Δημοπρασία ποσού 
8.835,00€ (οκτώ χιλιάδες οκτακόσια τριάντα πέντε ευρώ), 
η οποία θα απευθύνεται στο Δήμο Καλαμπάκας. 

Περισσότερες πληροφορίες μπορούν να πάρουν 
οι ενδιαφερόμενοι από το Δήμο Καλαμπάκας (τηλ. 
2432350292, 2432350200, Ζιώγα) τις εργάσιμες ημέρες 
και ώρες. 

Οι ενδιαφερόμενοι μπορούν να λάβουν γνώση, να 
παραλαμβάνουν τα τεύχη δημοπράτησης (Έντυπο 
Προσφοράς που θα συμπληρωθεί από τους διαγωνι- 
ζόμενους. Διακήρυξη, τιμολόγιο μελέτης ΕΣΥ, Τ.Π και ο 
προϋπολογισμός μελέτης) από τον Δήμο Καλαμπάκας. 
Τεύχη διανέμονται μέχρι την προηγούμενη Πέμπτη (και 
αν είναι αργία η προηγούμενη εργάσιμη) από την ημέρα 
διενέργειας της δημοπρασίας. Για την παραλαβή των 
τευχών οι ενδιαφερόμενοι καταβάλουν την δαπάνη ανα¬ 
παραγωγής τους που ανέρχεται σε 20 ευρώ. 

Καλαμπάκα, 5 Ιουλίου 2011 
Ο Δήμαρχος 

ΔΗΜΗΤΡΙΟΣ ΣΑΚΕΛΛΑΡΙΟΥ 

-♦- 

(7) 

ΝΟΜΟΣ ΦΘΙΩΤΙΔΑΣ 

ΔΗΜΟΣ ΜΩΛΟΥ - ΑΓΙΟΥ ΚΩΝΣΤΑΝΤΙΝΟΥ 
Αριθμ. 11601 

1. Ο Δήμος Μώλου - Αγίου Κωνσταντίνου, προκηρύσσει 
διαγωνισμό για την ανάθεση σύμβασης παροχής υπηρε¬ 
σιών με τίτλο Παροχή Υπηρεσιών Τεχνικού Συμβούλου 
για το έργο «Αποχέτευση Ακαθάρτων και ΕΕΛ οικισμού 
Μώλου Δήμου Μώλου - Αγίου Κωνσταντίνου», με προε- 
κτιμώμενη αμοιβή 159.856,91 ευρώ (χωρίς ΦΠΑ). 




ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 

2. Η μελέτη συντίθεται από τις ακόλουθες κατηγορίες 
μελετών: 

α) κατηγορία 13, με προεκτιμώμενη αμοιβή 90.000 
ευρώ, 

β) κατηγορία 09, με προεκτιμώμενη αμοιβή 30.000 
ευρώ, 

γ) κατηγορία 08, με προεκτιμώμενη αμοιβή 10.000 
ευρώ, 

δ) κατηγορία 18, με προεκτιμώμενη αμοιβή 10.000 
ευρώ, 

ε) κατηγορία 27, με προεκτιμώμενη αμοιβή 9.928,50 
ευρώ, 

στ) κατηγορία 21, με προεκτιμώμενη αμοιβή 9.928,41 
ευρώ, 

3. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Προκήρυξη, Συγγραφή 
Υποχρεώσεων κ,λπ., στοιχεία φακέλου έργου) από την 
έδρα της υπηρεσίας, Αγίου Παντελεήμονα 8, Καμένα 
Βούρλα, μέχρι τις 22 Αυγούστου 2011. 

Η Προκήρυξη έχει συνταχθεί κατά το σχετικό υπό¬ 
δειγμα του Υ.ΠΕ.ΧΩ.ΔΕ. τύπου Γ. 

Πληροφορίες στο τηλέφωνο 22353-50032, ΕΑΧ επικοι¬ 
νωνίας 2235022300, αρμόδιος υπάλληλος για επικοινω¬ 
νία Αποστολόπουλος. 

4. Ως ημερομηνία και ώρα λήξης παραλαβής προσφο¬ 
ρών έχει οριστεί η 30η Αυγούστου 2011, ημέρα Τρίτη 
και ώρα 11:00 π.μ. 

5. Στο διαγωνισμό γίνονται δεκτοί: α) ημεδαποί δια- 
γωνιζόμενοι, μεμονωμένοι ή σε κοινοπραξία - σύμπρα¬ 
ξη, εγγεγραμμένοι στα μητρώα Μελετητών-Εταιρειών 
Μελετών, που καλύπτουν τις κατηγορίες και τάξεις της 
μελέτης, ήτοι: 

αα) τάξεις Β ή Γ στην κατηγορία 13, 
αβ) τάξεις Β ή Γ, στην κατηγορία 09, 
αγ) τάξεις Α ή Β στην κατηγορία 08, 
αδ) τάξεις Α ή Β, στην κατηγορία 18, 
αε) τάξη Α, στην κατηγορία 27, 
αστ) τάξη Α, στην κατηγορία 21, 
β) αλλοδαποί διαγωνιζόμενοι που διαθέτουν τα ίδια 
προσόντα ήτοι: για την κατηγορία μελέτης 13, στελέχη 
τουλάχιστον δετούς και το πολύ 12ετούς εμπειρίας, 
για την κατηγορία μελέτης 09, στελέχη δετούς και το 
πολύ 12ετούς εμπειρίας, 

για την κατηγορία μελέτης 08, στελέχη 4ετούς και το 
πολύ δετούς εμπειρίας, 

για την κατηγορία μελέτης 18, στελέχη 4ετούς και το 
πολύ δετούς εμπειρίας, 

για την κατηγορία μελέτης 27, στελέχη 4ετούς εμπει¬ 
ρίας, 

για την κατηγορία μελέτης 21, στελέχη 4ετούς εμπει¬ 
ρίας. 

6. Για την συμμετοχή στον Διαγωνισμό δεν απαιτείται 
ειδική τεχνική και επαγγελματική ικανότητα. 

7. Η συνολική προθεσμία για την εκτέλεση της παρο¬ 
χής υπηρεσίας είναι 22 μήνες. 

8. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 3.197,15 ευρώ και 
ισχύ τουλάχιστον 180 ημερών, μετά την ημέρα διεξαγω¬ 
γής του διαγωνισμού. Ο χρόνος ισχύος των προσφορών 
είναι 150 ημέρες. 

9. Η παροχή υπηρεσίας θα συγχρηματοδοτηθεί από το 
ΕΣΠΑ/ΕΠΠΕΡΑΑ 2007-2013 και από ίδιους πόρους. 


10. Κριτήριο ανάθεσης της σύμβασης είναι εκείνο 
της «πλέον συμφέρουσας από οικονομική άποψη προ¬ 
σφοράς», σύμφωνα με την παρ. 4 του άρθρου 7 του 
Ν.3316/2005. Η πλέον συμφέρουσα από οικονομική άπο¬ 
ψη προσφορά, θα προκύψει μετά από αξιολόγηση των 
Τεχνικών και Οικονομικών προσφορών των Διαγωνιζο- 
μένων, που δεν έχουν αποκλειστεί βάσει των άρθρων 
18,19 και 20 της Προκήρυξης, όπως ειδικότερα ορίζεται 
στο άρθρο 23 της προκήρυξης. 

11. Το αποτέλεσμα της δημοπρασίας θα εγκριθεί από 
την Προϊσταμένη Αρχή ήτοι το Δημοτικό Συμβούλιο Δή¬ 
μου Μώλου - Αγίου Κωνσταντίνου. 

Καμένα Βούρλα, 1 Ιουλίου 2011 

Ο Δήμαρχος 

ΕΥΑΓΓΕΛΟΣ ΤΕΤΡΙΜΙΔΑΣ 

-♦- 

( 8 ) 

ΝΟΜΟΣ ΘΕΣΣΑΛΟΝΙΚΗΣ 
ΔΗΜΟΣ ΛΑΓΚΑΔΑ 

Αριθμ. 34604 

1. Ο Δήμος Λαγκαδά Νομού Θεσσαλονίκης, προκηρύσ¬ 
σει την ανάθεση της μελέτης με τίτλο «Διαχειριστική 
μελέτη δάσους Κρυονερίου Δήμου Λαγκαδά», με προε¬ 
κτιμώμενη αμοιβή 24.754,45 € (χωρίς ΦΠΑ). 

2. Η μελέτη αφορά την κατηγορία 24 (δασικές μελέ¬ 
τες) με προεκτιμώμενη αμοιβή ποσό 24.754,45€ (χωρίς 
ΦΠΑ). 

3. Οι ενδιαφερόμενοι μπορούν να παραλάβουν τα 
συμβατικά τεύχη του διαγωνισμού (Προκήρυξη, Συγ¬ 
γραφή Υποχρεώσεων κ.λπ., στοιχεία φακέλου έργου) 
από την έδρα της υπηρεσίας (Τεχνική Υπηρεσία Δήμου 
Λαγκαδά, Λουτρών 14, Τ.Κ. 57200, Λαγκαδάς), μέχρι τις 
11 Αυγούστου 2011. 

Η Προκήρυξη έχει συνταχθεί κατά το σχετικό υπό¬ 
δειγμα του Υ.ΠΕ.ΧΩ.ΔΕ. τύπου Α (προεκτιμώμενη αμοιβή 
κάτω του ορίου εφαρμογής της Οδηγίας 2004/18). Πλη¬ 
ροφορίες στο τηλέφωνο 23943.31079, ΡΑΧ επικοινωνί¬ 
ας 23943.31070, αρμόδιος υπάλληλος για επικοινωνία 
Μιάκου Χριστίνα. 

4. Ως ημερομηνία και ώρα λήξης παραλαβής προ¬ 
σφορών έχουν οριστεί η 19η Αυγούστου 2011, ημέρα 
Παρασκευή και ώρα 11:00 π.μ. 

5. Στο διαγωνισμό γίνονται δεκτοί: 

α) ημεδαποί διαγωνιζόμενοι, μεμονωμένοι ή σε κοι¬ 
νοπραξία - σύμπραξη, εγγεγραμμένοι στα μητρώα Με- 
λετητών-Εταιρειών Μελετών, που καλύπτουν την απαι- 
τούμενη κατηγορία και τάξεις της μελέτης, ήτοι τάξεις 
Β ή Γ στην κατηγορία 24 (δασικές μελέτες). 

β) αλλοδαποί διαγωνιζόμενοι που διαθέτουν τα ίδια 
προσόντα ήτοι: (βα) προέρχονται από χώρες - μέλη 
της Ε.Ε., του Ε.Ο.Χ., ή χώρες που έχουν υπογράψει την 
Συμφωνία Δημοσίων Συμβάσεων του Π.Ο.Ε. που τηρούν 
αντίστοιχα μητρώα, σύμφωνα με το άρθρο 52 της οδη¬ 
γίας 2004/18/ΕΚ και είναι εγγεγραμμένα σε τάξεις και 
κατηγορίες μελετών αντίστοιχες με εκείνες της ανω¬ 
τέρω παραγράφου α, ή (ββ) προέρχονται από χώρες 
- μέλη της Ε.Ε. ή του Ε.Ο.Χ. που δεν τηρούν μητρώα 
των προηγούμενων παραγράφων ή κράτη, που έχουν 
κυρώσει την συμφωνία για τις δημόσιες συμβάσεις του 
Παγκόσμιου Οργανισμού Εμπορίου, είναι εγγεγραμμένα 
στα Επαγγελματικά/Εμπορικά Μητρώα του Παραρτή- 

ματος IX Γ της οδηγίας 2004/18 ΕΚ ή στα αντίστοιχα 
μητρώα των χωρών τους, και διαθέτουν γενική εμπειρία 
αντίστοιχη αυτής που απορρέει από την εγγραφή στο 
Μητρώο Μελετητών - Εταιρειών/Γραφείων Μελετών, 
δηλαδή στελεχικό δυναμικό με εμπειρία πε αντίστοιχες 
κατηγορίες μελετών, κατά το άρθρο 39 του Ν.3316/05, 
ως εξής: 

Για την κατηγορία μελέτης 24, ένα τουλάχιστον στέ¬ 
λεχος δετούς εμπειρίας. 

6. Κατά τη φάση ελέγχου της καταλληλότητας των 
υποψηφίων θα διενεργηθεί έλεγχος της τεχνικής ικα¬ 
νότητας με βάση τα ακόλουθα κριτήρια: 

α) Κριτήριο εμπειρίας σε παρόμοιες μελέτες (κατά 
τα αναφερόμενα στο άρθρο 20 της προκήρυξης) ήτοι 
από την εκπόνηση δύο (2) τουλάχιστον παρόμοιων με 
την υπό ανάθεση μελετών, οι οποίες εκτελέσθηκαν με 
συμβάσεις του υποψήφιου φυσικού ή νομικού προσώπου, 
κατά την τελευταία δεκαπενταετία. Ως παρόμοιες μελέ¬ 
τες νοούνται τα παρακάτω είδη μελετών: Διαχειριστικές 
μελέτες δασών. 

7. Η συνολική προθεσμία για την εκπόνηση της μελέ¬ 
της είναι πέντε (5) μήνες. 

8. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 495,10 € και ισχύ 
τουλάχιστον 7 μήνες, μετά την ημέρα διεξαγωγής του 
διαγωνισμού. Ο χρόνος ισχύος των προσφορών είναι 
6 μήνες. 

9. Η σύμβαση χρηματοδοτείται από ίδιους πόρους 
του Δήμου Λαγκαδά. 

10. Κριτήριο ανάθεσης της σύμβασης είναι εκείνο 
της «πλέον συμφέρουσας από οικονομική άποψη προ¬ 
σφοράς», σύμφωνα με την παρ. 4 του άρθρου 7 του 
Ν.3316/2005. 

Η πλέον συμφέρουσα από οικονομική άποψη προσφο¬ 
ρά, θα προκύψει μεά από αξιολόγηση των Τεχνικών και 
Οικονομικών προσφορών των Διαγωνιζομένων, που δεν 
έχουν αποκλειστεί βάσει των άρθρων 18,19 και 20 της 
προκήρυξης, όπως ειδικότερα ορίζεται στο άρθρο 23 
της προκήρυξης. 

11. Το αποτέλεσμα της δημοπρασίας θα εγκριθεί από 
την Προϊσταμένη Αρχή ήτοι η Οικονομική Επιτροπή του 
Δήμου Λαγκαδά. 

Λαγκαδάς, 1 Ιουλίου 2011 
Ο Δήμαρχος 

ΙΩΑΝΝΗΣ ΑΝΑΣΤΑΣΙΑΔΗΣ 

-♦- 

(9) 

ΝΟΜΟΣ ΦΘΙΩΤΙΔΑΣ 

ΔΗΜΟΣ ΜΩΛΟΥ - ΑΓΙΟΥ ΚΩΝΣΤΑΝΤΙΝΟΥ 
Αριθμ. 11590 

1. Ο Δήμος Μώλου - Αγίου Κωνσταντίνου, προκηρύσσει 
τον διαγωνισμό για την ανάθεση της μελέτης με τίτλο 
ΜΕΛΕΤΗ ΟΛΟΚΛΗΡΩΣΗΣ ΑΠΟΧΕΤΕΥΣΗΣ ΚΑΜΕΝΩΝ 
ΒΟΥΡΛΩΝ με προεκτιμώμενη αμοιβή 46.655,22 ευρώ 
(χωρίς ΦΠΑ). 

2. Η μελέτη συντίθεται από τις ακόλουθες κατηγορίες 
μελετών: 

α) κατηγορία 13 (Μελέτες υδραυλικών έργων), με προ¬ 
εκτιμώμενη αμοιβή 38.536,68 € (34.733,80€ για μελέτες 
υδραυλικών έργων, 838,93€ για ΣΑΥ-ΦΑΥ υδραυλικών και 
2.963,95€ για τεύχη δημοπράτησης υδραυλικών), 


β) κατηγορία 16 (Μελέτες τοπογραφίας) με προεκτι¬ 
μώμενη αμοιβή 8.118,54 €. 

3. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Προκήρυξη, Συγγραφή 
Υποχρεώσεων κ.λπ„ στοιχεία φακέλου έργου) από την 
έδρα της υπηρεσίας, Δημαρχείο Δήμου Μώλου - Αγίου 
Κωνσταντίνου, Αγίου Παντελεήμονα 8, Καμένα Βούρλα, 
μέχρι τις 19.8.2011. 

Η Προκήρυξη έχει συνταχθεί κατά το σχετικό υπό¬ 
δειγμα του Υ.ΠΕ.ΧΩ.ΔΕ. τύπου Α κατό το άρθρο 7 του 
Ν.3316/2005. 

Πληροφορίες στο τηλέφωνο 22353-50032, ΡΑΧ επικοι¬ 
νωνίας 2235022300, αρμόδιος υπάλληλος για επικοινω¬ 
νία Αποστολόπουλος. 

4. Ως ημερομηνία και ώρα λήξης παραλαβής προσφο¬ 
ρών έχει οριστεί η 29η Αυγούστου 2011, ημέρα Δευτέρα 
και ώρα 11:00 π.μ. 

5. Στο διαγωνισμό γίνονται δεκτοί: α) ημεδαποί δια- 
γωνιζόμενοι, μεμονωμένοι ή σε κοινοπραξία - σύμπρα¬ 
ξη, εγγεγραμμένοι στα μητρώα Μελετητών-Εταιρειών 
Μελετών, που καλύπτουν τις κατηγορίες και τάξεις της 
μελέτης, ήτοι: 

α) τάξεις Α ή Β στην κατηγορία 13, 

β) τάξη Α, στην κατηγορία 16 

γ) αλλοδαποί διαγωνιζόμενοι που διαθέτουν τα ίδια 
προσόντα ήτοι: 

γΐ) προέρχονται από χώρες - μέλη της Ε.Ε., του Ε.Ο.Χ., 
ή χώρες που έχουν υπογράψει την Συμφωνία Δημοσίων 
Συμβάσεων του Π.Ο.Ε. που τηρούν αντίστοιχα μητρώα, 
σύμφωνα με το άρθρο 52 της οδηγίας 2004/18/ΕΚ και 
είναι εγγεγραμμένα σε τάξεις και κατηγορίες μελετών 
αντίστοιχες με εκείνες της παραγράφου 18.1 της προ¬ 
κήρυξης, ή 

γ2) προέρχονται από χώρες - μέλη της Ε.Ε. ή του Ε.Ο.Χ. 
που δεν τηρούν μητρώα των προηγούμενων παραγρά¬ 
φων ή κράτη, που έχουν κυρώσει την συμφωνία για τις 
δημόσιες συμβάσεις του Παγκόσμιου Οργανισμού Εμπο¬ 
ρίου, είναι εγγεγραμμένα στα Επαγγελματικά/Εμπορικά 
Μητρώα του Παραρτήματος IX Γ της οδηγίας 2004/18 
ΕΚ ή στα αντίστοιχα μητρώα των χωρών τους, και δια¬ 
θέτουν γενική εμπειρία αντίστοιχη αυτής που απορρέει 
από την εγγραφή στο Μητρώο Μελετητών - Εταιρει- 
ών/Γραφείων Μελετών, δηλαδή στελεχικό δυναμικό με 
εμπειρία σε αντίστοιχες κατηγορίες μελετών, κατά το 
άρθρο 39 του Ν.3316/05, ως εξής: 

- Για την κατηγορία μελέτης 13, τουλάχιστον 1 στέλε¬ 
χος 4ετούς εμπειρίας στην εν λόγω κατηγορία, 

- Για την κατηγορία μελέτης 16, τουλάχιστον 1 στέλε¬ 
χος 4ετούς εμπειρίας στην εν λόγω κατηγορία, 

6. Η συνολική προθεσμία για την εκπόνηση της μελέ¬ 
της είναι τρεις (3) μήνες από την υπογραφή της σχε¬ 
τικής σύμβασης. 

8. Γ ια τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 933,104 ευρώ και 
ισχύ τουλάχιστον 6 μηνών, μετά από την ημερομηνία 
λήξης της προθεσμίας υποβολής προσφορών. Ο χρόνος 
ισχύος των προσφορών είναι 5 μήνες. 

9. ΗσύμβασηχρηματοδοτείταιαπότοΕ.Σ.Π.Α.-Ε.Π.ΠΕΡ.Α.Α. 
2007-2013. 

10. Κριτήριο ανάθεσης της σύμβασης είναι εκείνο 
της «πλέον συμφέρουσας από οικονομική άποψη προ¬ 
σφοράς», σύμφωνα με την παρ. 4 του άρθρου 7 του 
Ν.3316/2005. Η πλέον συμφέρουσα από οικονομική άπο- 

ψη προσφορά, θα προκόψει μετά από αξιολόγηση των 
Τεχνικών και Οικονομικών προσφορών των διαγωνιζο- 
μένων, που δεν έχουν αποκλειστεί βάσει των άρθρων 
18,19 και 20 της προκήρυξης, όπως ειδικότερα ορίζεται 
στο άρθρο 23 της προκήρυξης. 

11. Το αποτέλεσμα της δημοπρασίας θα εγκριθεί οπό 
την Προϊσταμένη Αρχή ήτοι την ΟΙΚΟΝΟΜΙΚΗ ΕΠΙΤΡΟΠΗ 
του Δήμου Μώλου - Αγίου Κωνσταντίνου 

Καμένα Βούρλα, 1 Ιουλίου 2011 
Ο Δήμαρχος 

ΕΥΑΓΓΕΛΟΣ ΤΕΤΡΙΜΙΔΑΣ 

-♦- 

( 10 ) 

ΝΟΜΟΣ ΡΟΔΟΠΗΣ 
ΔΗΜΟΣ ΚΟΜΟΤΗΝΗΣ 

Ο Δήμος ΚΟΜΟΤΗΝΗΣ προκηρύσσει ανοικτό διεθνές 
μειοδοτικό διαγωνισμό με κριτήριο επιλογής τη χαμη¬ 
λότερη τιμή κατ’ είδος, για την ανάδειξη αναδόχου της 
προμήθειας με τίτλο «Προμήθεια υγρών καυσίμων για 
τις ανάγκες των υπηρεσιών του Δήμου Κομοτηνής έτους 
2011» προϋπολογισμού 855.797,20 € με ΦΠΑ, σύμφωνα 
με τις διατάξεις του άρθρου 23 παρ. 4 της υπ’αριθμ. 
11389/23-03-93 του Ε.Κ.Π.Ο.Τ.Α και παρ. 1 του αρθρ. 209 
του Ν.3463/2006, του Ν. 2286/1995 και του άρθρου 46 
του Ν.3801/2009 σύμφωνα με το οποίο η δαπάνη δημο¬ 
σίευσης βαρύνουν τον ανάδοχο. 

Ο διαγωνισμός θα γίνει στο Δημοτικό Κατάστημα (αί¬ 
θουσα συνεδριάσεων Οικονομικής Επιτροπής) ενώπιον 
της αρμόδιας Επιτροπής στις 25/07/2011 ημέρα Δευτέρα 
και ώρα 12:00 π.μ. (λήξη αποδοχής προσφορών). 

Στο διαγωνισμό γίνονται δεκτά φυσικά ή νομικά πρόσω¬ 
πα ιδιωτικού δικαίου, ενώσεις ή κοινοπραξίες αυτών που 
υποβάλλουν κοινή προσφορά, που έχουν συσταθεί σύμ¬ 
φωνα με τη νομοθεσία ενός Κράτους-Μέλους της Ε.Ε., του 
Ενιαίου Ευρωπαϊκού Χώρου (Ε.Ο.Χ.) όπως και των χωρών 
που έχουν υπογράψει και κυρώσει τη Συμφωνία Συμβά¬ 
σεων του Παγκοσμίου Οργανισμού Εμπορίου (Π.Ο.Ε.) και 
έχουν την καταστατική τους έδρα, την κεντρική διοίκηση 
ή την κύρια εγκατάσταση τους στο εσωτερικό της Ε.Ε. 
και του (Ε.Ο.Χ.) και στο εσωτερικό των χωρών που είναι 
συμβαλλόμενα μέλη στη Συμφωνία Δημοσίων Συμβάσεων 
του Παγκόσμιου) Οργανισμού Εμπορίου (Π.Ο.Ε.). 

Η εγγύηση για τη συμμετοχή στο διαγωνισμό είναι 
το 5% επί της συνολικής προϋπολογισθείσης από την 
υπηρεσία δαπάνη χωρίς το ΦΠΑ, δηλαδή 42.789,86 €. 

Περισσότερες πληροφορίες δίνονται στο γραφείο 
Προμηθειών Διαχείρισης υλικού και Γενικής Αποθή¬ 
κης του Δήμου Κομοτηνής όλες τις εργάσιμες ημέ¬ 
ρες και ώρες από τον Αλέξανδρο Παπαδόπουλο (τηλ. 
2531352498). 

Κομοτηνή, 30 Ιουνίου 2011 

Ο Δήμαρχος 
ΓΕΩΡΓΙΟΣ ΠΕΤΡΙΔΗΣ 
-♦- 

( 11 ) 

ΠΟΛΕΜΙΚΟ ΝΑΥΤΙΚΟ 
ΚΕΝΤΡΟ ΕΦΟΔΙΑΣΜΟΥ ΝΑΥΤΙΚΟΥ 
ΔΙΕΥΘΥΝΣΗ ΠΡΟΜΗΘΕΙΩΝ 

Αριθμ. 608.5/11 

1. Το Πολεμικό Ναυτικό διενεργεί Ανοικτό Πλειοδοτικό 
Διαγωνισμό με σφραγισμένες προσφορές, στα Γραφεία 
της Ανωτάτης Επιτροπής Προμηθειών για την Ανάδειξη 


Εργολάβου για την Εκποίηση/Αποκομιδή των μεταχει¬ 
ρισμένων συσσωρευτών μολύβδου, μολύβδου-οξέος και 
νικελίου-καδμίου που χρησιμοποιούνται, από το ΠΝ, δι¬ 
άρκειας ενός (1) έτους με δικαίωμα της υπηρεσίας για 
παράταση ενός (1) επιπλέον έτους με τους ίδιους όρους 
και τιμές και μηδενική τιμή εκκίνησης. 

2. Το προς δημοπράτηση έργο αφορά την Εκποίηση/ 
Αποκομιδή των μεταχειρισμένων συσσωρευτών μολύ¬ 
βδου, μολύβδου-οξέος και νικελίου-καδμίου που χρησι¬ 
μοποιούνται από το ΠΝ. 

3. Γλώσσα Ελληνική. 

4. Ημερομηνία λήξης υποβολής των προσφορών την 7η 
Σεπτεμβρίου 2011 ημέρα Τετάρτη με ώρα λήξης αυτής 
την 13:00 της αυτής ημερομηνίας, στα γραφεία της Ανω¬ 
τάτης Επιτροπής Προμηθειών (ΑΕΠ), Παπαρρηγοπούλου 
2, Πλατεία Κλαυθμώνος. 

5. Ημερομηνία αποσφράγισης προσφορών την 8η Σε¬ 
πτεμβρίου 2011 Πέμπτη και ώρα 11:00 της αυτής ημε¬ 
ρομηνίας. 

6. Ημερομηνία δημοσίευσης της Διακήρυξης στον Ελ¬ 
ληνικό Τύπο στο χρονικό διάστημα 6-7-2011, 7-7-2011 
και 8-7-2011. 

7. Πληροφορίες και τεύχος διακήρυξης θα παρέχονται 
όλες τις εργάσιμες ημέρες και ώρες από τα γραφεία 
της Ανωτάτης Επιτροπής Προμηθειών (ΑΕΠ) Παπαρρη¬ 
γοπούλου 2, Κλαυθμώνος τηλ. 210-3368630. 

Με εντολή Διοικητή 

Ο Διευθυντής Προμηθειών 
Γ. ΤΣΙΑΚΙΡΗΣ 
-♦- 

( 12 ) 

ΓΕΝΙΚΟ ΝΟΣΟΚΟΜΕΙΟ ΗΡΑΚΛΕΙΟΥ 
ΒΕΝΙΖΕΛΕΙΟ - ΠΑΝΑΝΕΙΟ 

Αριθ. 290/6-7-2011 

Το Γενικό Νοσοκομείο Ηρακλείου «ΒΕΝΙΖΕΛΕΙΟ- ΠΑ- 
ΝΑΝΕΙΟ» διακηρύσσει Δημόσιο διαγωνισμό σε ανοικτή 
δημοπρασία η οποία θα διεξαχθεί σύμφωνα με τις δι¬ 
ατάξεις του Ν.3669/08 (ΚΔΕ), για την εκτέλεση του έρ¬ 
γου: «Εκσυγχρονισμός κτιριακών υποδομών του Κέντρου 
Υγείας Μοιρών» με προϋπολογισμό 150.000 ευρώ (με τη 
δαπάνη του Φ.Π.Α.). 

Ο διαγωνισμός θα διεξαχθεί στις 26-07-2011 ημέρα 
Τρίτη και ώρα 10.00 π.μ. (ώρα λήξης επίδοσης προσφο¬ 
ρών) στα γραφεία της Τεχνικής Υπηρεσίας του Γενικού 
Νοσοκομείου Ηρακλείου ΒΕΝΙΖΕΛΕΙΟ - ΠΑΝΑΝΕΙΟ στη 
λεωφόρο Κνωσού. Το σύστημα υποβολής των προσφο¬ 
ρών είναι το σύστημα προσφοράς με ενιαίο ποσοστό 
έκπτωσης του άρθρου 5 του Ν.3669/08 (ΚΔΕ). 

Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
υποχρεώσεων, σχέδια κ,λπ.) από τα γραφεία της Τεχνι¬ 
κής υπηρεσίας του Νοσοκομείου μέχρι 21 Ιουλίου 2011. 

Η Διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕ.ΧΩ.ΔΕ. πρότυπο. 

Πληροφορίες στην Δ/νση Τεχνικής υπηρεσίας του Νο¬ 
σοκομείου κατά τις εργάσιμες ημέρες και ώρες, τηλ. 
2813408004, αρμόδιοι υπάλληλοι επικοινωνίας X. Μο- 
δάτσου, Ε. Γρυπάρης. 

Στον διαγωνισμό γίνονται δεκτοί: 

α) Μεμονωμένες εργοληπτικές επιχειρήσεις και κοι¬ 
νοπραξίες εργοληπτικών επιχειρήσεων εγγεγραμμένες 

στο ΜΕΕΠ Α1 ή Α2 ή 1ης τάξης για έργα κατηγορίας 
ΟΙΚΟΔΟΜΙΚΑ και Α1 ή Α2 ή 1ης τάξης για έργα κατη¬ 
γορίας ΗΛΕΚΤΡΟΜΗΧΑΝΟΛΟΓΙΚΑ. 

β) Διαγωνιζόμενοι προερχόμενοι από κράτη - μέλη 
της Ευρωπαϊκής Ένωσης ή του Ευρωπαϊκού Οικονομι¬ 
κού Χώρου (Ε.Ο.Χ.) ή από κράτη που έχουν υπογράψει 
την συμφωνία για τις Δημόσιες Συμβάσεις (Σ.Δ.Σ.) του 
Παγκόσμιου Οργανισμού Εμπορίου (Π.Ο.Ε.), στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.Ε.Π. 

γ) Διαγωνιζόμενοι προερχόμενοι από κράτη μέλη της 
Ευρωπαϊκής Ένωσης ή του Ευρωπαϊκού Οικονομικού 
Χώρου (Ε.Ο.Χ.) ή από κράτη που έχουν υπογράψει (Σ.Δ.Σ.) 
του (Π.Ο.Ε.), στα οποία δεν τηρούνται επίσημοι κατάλο¬ 
γοι αναγνωρισμένων εργοληπτών, εφόσον αποδεικνύουν 
ότι έχουν εκτελέσει έργα παρόμοια με το δημοπρατού- 
μενο, από ποιοτική και ποσοτική άποψη. 

Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 2409 € που θα 
απευθύνεται προς το Γενικό Νοσοκομείο Ηρακλείου 
«ΒΕΝΙΖΕΛΕΙΟ-ΠΑΝΑΝΕΙΟ» 

Το έργο συγχρηματοδοτείται από το Ευρωπαϊκό 
Ταμείο Περιφερειακής Ανάπτυξης (ΕΤΠΑ) της Ε.Ε στο 
πλαίσιο του Ε.Π. «Κρήτης και Νήσων Αιγαίου 2007-2013» 
μέσω του Προγράμματος Δημοσίων επενδύσεων 

Ηράκλειο, 6 Ιουλίου 2011 
Ο Διοικητής 

ΝΙΚΟΛΑΟΣ ΚΥΔΩΝΑΚΗΣ 

ΓΕΝΙΚΟ ΝΟΣΟΚΟΜΕΙΟ ΗΡΑΚΛΕΙΟΥ 

ΒΕΝΙΖΕΛΕΙΟ - ΠΑΝΑΝΕΙΟ 

Αριθ. 289/6-7-2011 

Το Γενικό Νοσοκομείο Ηρακλείου «ΒΕΝΙΖΕΛΕΙΟ- ΠΑ- 
ΝΑΝΕΙΟ» διακηρύσσει Δημόσιο διαγωνισμό σε ανοικτή 
δημοπρασία η οποία θα διεξαχθεί σύμφωνα με τις δι¬ 
ατάξεις του Ν.3669/08 (ΚΔΕ), για την εκτέλεση του έρ¬ 
γου: «Εκσυγχρονισμός κτιριακών υποδομών του Κέντρου 
Υγείας Χάρακα» με προϋπολογισμό 180.000 ευρώ (με τη 
δαπάνη του Φ.Π.Α.). 

Ο διαγωνισμός θα διεξαχθεί στις 26-07-2011 ημέρα 
Τρίτη και ώρα 10.00 π.μ. (ώρα λήξης επίδοσης προσφο¬ 
ρών) στα γραφεία της Τεχνικής Υπηρεσίας του Γ ενικού 
Νοσοκομείου Ηρακλείου ΒΕΝΙΖΕΛΕΙΟ - ΠΑΝΑΝΕΙΟ στη 


λεωφόρο Κνωσού. Το σύστημα υποβολής των προσφο¬ 
ρών είναι το σύστημα προσφοράς με ενιαίο ποσοστό 
έκπτωσης του άρθρου 5 του Ν.3669/08 (ΚΔΕ). 

Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
υποχρεώσεων, σχέδια κ,λπ.) από τα γραφεία της Τεχνι¬ 
κής υπηρεσίας του Νοσοκομείου μέχρι 21 Ιουλίου 2011. 

Η Διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕ.ΧΩ.ΔΕ. πρότυπο. 

Πληροφορίες στην Δ/νση Τεχνικής υπηρεσίας του 
Νοσοκομείου κατά τις εργάσιμες ημέρες και ώρες, 
τηλ.2813408004, αρμόδιοι υπάλληλοι επικοινωνίας 
I. Φανουράκη, Ε. Γρυπάρης. 

Στον διαγωνισμό γίνονται δεκτοί: 
α) Μεμονωμένες εργοληπτικές επιχειρήσεις και κοι¬ 
νοπραξίες εργοληπτικών επιχειρήσεων εγγεγραμμένες 
στο ΜΕΕΠ Α1 ή Α2 ή 1ης τάξης για έργα κατηγορίας 
ΟΙΚΟΔΟΜΙΚΑ και Α1 ή Α2 ή 1ης τάξης για έργα κατη¬ 
γορίας ΗΛΕΚΤΡΟΜΗΧΑΝΟΛΟΓΙΚΑ. 

β) Διαγωνιζόμενοι προερχόμενοι από κράτη - μέλη 
της Ευρωπαϊκής Ένωσης ή του Ευρωπαϊκού Οικονομι¬ 
κού Χώρου (Ε.Ο.Χ.) ή από κράτη που έχουν υπογράψει 
την συμφωνία για τις Δημόσιες Συμβάσεις (Σ.Δ.Σ.) του 
Παγκόσμιου Οργανισμού Εμπορίου (Π.Ο.Ε.), στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.Ε.Π. 

γ) Διαγωνιζόμενοι προερχόμενοι από κράτη μέλη της 
Ευρωπαϊκής Ένωσης ή του Ευρωπαϊκού Οικονομικού 
Χώρου (Ε.Ο.Χ.) ή από κράτη που έχουν υπογράψει (Σ.Δ.Σ.) 
του (Π.Ο.Ε.), στα οποία δεν τηρούνται επίσημοι κατάλο¬ 
γοι αναγνωρισμένων εργοληπτών, εφόσον αποδεικνύουν 
ότι έχουν εκτελέσει έργα παρόμοια με το δημοπρατού- 
μενο, από ποιοτική και ποσοτική άποψη. 

Γ ια τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 2894 € που θα 
απευθύνεται προς το Γενικό Νοσοκομείο Ηρακλείου 
«ΒΕΝΙΖΕΛΕΙΟ - ΠΑΝΑΝΕΙΟ». 

Το έργο συγχρηματοδοτείται από το Ευρωπαϊκό 
Ταμείο Περιφερειακής Ανάπτυξης (ΕΤΠΑ) της Ε.Ε στο 
πλαίσιο του Ε.Π. «Κρήτης και Νήσων Αιγαίου 2007-2013» 
μέσω του Προγράμματος Δημοσίων επενδύσεων. 

Ηράκλειο, 6 Ιουλίου 2011 
Ο Διοικητής 

ΝΙΚΟΛΑΟΣ ΚΥΔΩΝΑΚΗΣ 

